จงสรุปเรื่อง ยาควินาพริล
ควินาพริล Quinapril คือยาอะไร ควินาพริลมีสรรพคุณ คุณสมบัติ รักษาโรคอะไร ควินาพริลมีกลไกการออกฤทธิ์อย่างไร ควินาพริลมีรูปแบบการจัดจำหน่ายอย่างไร ควินาพริลมีขนาดรับประทานอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร หากลืมรับประทานยาควรทำอย่างไร ควินาพริลมีผลไม่พึงประสงค์อย่างไร มีข้อควรระวังการใช้ควินาพริลอย่างไร ควินาพริลมีปฏิกิริยาระหว่างยากับยาตัวอื่นอย่างไร ควรเก็บรักษาควินาพริลอย่างไร ควินาพริลมีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด เอซีอี อินฮิบิเตอร์ ACE inhibitor ความดันโลหิตสูง Hypertension ไทอะไซด์ Thiazide ไดจอกซิน Digoxin ยาขับปัสสาวะ Diuretics Drugs ไฮโดรคลอโรไทอะไซด์ Hydrochlorothiazide ยาลดความดัน ยาลดความดันเลือดสูง ยาลดความดันโลหิตสูง Antihypertensive drug คือยาอะไร ควินาพริล Quinapril คือ ยาลดความดันในกลุ่มเอซีอี อินฮิบิเตอร์ ACE inhibitor Angiotensin converting enzyme inhibitor ถูกนำมาใช้รักษาโรคความดันโลหิตสูง ภาวะหัวใจล้มเหลว สามารถใช้เป็นยาเดี่ยวในการรักษาหรือจะใช้ร่วมกับยาอื่น เช่นยา Thiazide หรือ Digoxin ซึ่งขึ้นอยู่กับดุลยพินิจของแพทย์ อนึ่ง ข้อห้ามใช้บางประการที่ควรทราบของยาควินาพริล ได้แก่ มีประวัตแพ้ยากลุ่มเอซีอี อินฮิบิเตอร์ โดยมีอาการบวมทั้งตัวจากหลอดเลือดแดงขยายตัว จากภูมิแพ้หรือที่เรียกว่า แองจิโออีดีมาAgioedema แพ้ยาควินาพริลโดยตรง เป็นผู้ป่วยด้วย โรคไต โรคตับ รวมถึงสตรีตั้งครรภ์ด้วยมีรายงานทางคลินิกว่ายานี้สามารถส่ง ผลให้ทารกในครรภ์ตายได้ ทั้งนี้ ก่อนการสั่งจ่ายยานี้แพทย์มักจะซักถามประวัติสุขภาพ อาทิ มีประวัติแพ้ยาอะไรบ้าง ปัจจุบันรับประทานยาอะไรอยู่หรือไม่ ป่วยเป็นโรคไต โรคตับ โรคหัวใจ โรคที่เกี่ยวกับไขกระดูก โรคหลอดเลือด เช่น เส้นเลือดในสมองตีบตัน อ่านเพิ่มเติมในเว็บ haamor.com บทความเรื่อง อัมพาต อัมพฤกษ์ โรคหลอดเลือดสมอง อยู่ในภาวะขาดน้ำและมีโรคความดันโลหิตต่ำหรือไม่ หากเป็นสตรีอยู่ในภาวะตั้งครรภ์หรือภาวะเลี้ยงดูบุตรด้วยน้ำนมมารดาหรือไม่ หลังการจ่ายยานี้แพทย์อาจจะสำทับเรื่องอาการต่างๆที่อาจเกิดขึ้นกับผู้ป่วยได้ เช่น ยานี้อาจทำให้มีอาการ วิงเวียน ปวดหัวเล็กน้อย หรือเป็นลม ห้ามรับประทานยานี้ร่วมกับเครื่องดื่มที่มีแอลกอฮอล์ด้วยจะทำให้วิงเวียนได้มากขึ้น หากมีอาการบวมตามใบหน้า-คอ-มือ-เท้า ต้องรีบมาพบแพทย์มาโรงพยาบาลโดยเร็วทันทีฉุกเฉินด้วยเป็นอาการแพ้ยาแบบหนึ่งที่สามารถเกิดขึ้นได้ หากพบอาการไอแห้งๆ ไอไม่มีเสมหะ หลังใช้ยานี้ควรต้องกลับมาปรึกษาแพทย์มา โรงพยาบาลก่อนนัดเพื่อให้แพทย์พิจารณาปรับการรักษา หากเกิดความดันโลหิตต่ำมากควรต้องกลับมาพบแพทย์มาโรงพยาบาลโดยเร็วก่อนนัดเพื่อแพทย์พิจารณาปรับการรักษา ยานี้อาจจะรบกวนการออกฤทธิ์และลดประสิทธิภาพของยาต้านเบาหวานส่งผลให้ระดับ น้ำตาลในเลือดสูงขึ้นได้ แพทย์มักจะไม่จ่ายยานี้ให้กับเด็กด้วยข้อมูลทางคลินิกเรื่องการใช้ยาควินาพริลกับเด็กยังมีไม่เพียงพอ หากพิจารณาเรื่องการกระจายตัวของยานี้ในร่างกายจะพบว่า ยาควินาพริลถูกออกแบบให้เป็นยาชนิดรับประทาน แต่ไม่ควรรับประทานพร้อมอาหารที่มีไขมันมากด้วยจะลดการดูดซึมของยานี้ เมื่อยาเข้าสู่กระแสเลือดจะเข้าจับกับพลาสมาโปรตีนได้ประมาณ 97 ก่อนที่จะถูกส่งไปเผาผลาญที่ตับ ถึงแม้ยานี้สามารถซึมผ่านเข้าน้ำนมมารดาได้เล็กน้อยแต่ก็ควรหลีกเลี่ยงการใช้ยากับมารดาที่เลี้ยงดูบุตรด้วยน้ำนมของตนเอง และร่างกายคนเราต้องใช้เวลาประมาณ 3 ชั่วโมงเพื่อการขับยานี้ออกจากกระแสเลือดเป็นปริมาณครึ่งหนึ่งโดยผ่านทิ้งไปกับปัสสาวะและอุจจาระ ยาควินาพริลที่วางจำหน่ายในบ้านเรามีหลายขนาดความแรงตั้งแต่ขนาด 5 มิลลิกรัมจนถึง 40 มิลลิกรัม การใช้ยาได้อย่างเหมาะสมปลอดภัยจึงต้องเป็นไปตามคำสั่งแพทย์เท่านั้น และผู้ป่วยไม่สมควรไปหาซื้อยานี้มารับประทานด้วยตนเอง ควินาพริลมีสรรพคุณ คุณสมบัติ รักษาโรคอะไร ยาควินาพริลมีสรรพคุณรักษาโรคข้อบ่งใช้ เช่น รักษาโรคความดันโลหิตสูงโดยจะใช้เป็นยาเดี่ยวหรือใช้ร่วมกับยาขับปัสสาวะกลุ่ม ไทอะไซด์ Thiazide-type diuretics รักษาภาวะหัวใจล้มเหลว ควินาพริลมีกลไกการออกฤทธิ์อย่างไร กลไกการออกฤทธิ์ของยาควินาพริลคือ ตัวยาจะเข้าไปยับยั้งการเปลี่ยนแปลงสาร แองจิโอเทนซิน Angiotensin I ไปเป็น Angiotensin II ซึ่งเป็นสารที่ทำให้เกิดภาวะหลอดเลือดหดตัวส่งผลให้เกิดความดันโลหิตสูง เมื่อกลไกดังกล่าวโดนปิดกั้นจากตัวยานี้จะทำให้การหดตัวของหลอดเลือดกลับมาสู่ภาวะปกติ จึงทำให้ความดันโลหิตลดต่ำลง ควินาพริลมีรูปแบบการจัดจำหน่ายอย่างไร ยาควินาพริลมีรูปแบบการจัดจำหน่าย ยาเม็ดชนิดรับประทาน ขนาด 5 10 20 และ 40 มิลลิกรัมเม็ด ยาเม็ดที่ผสมร่วมกับยา Hydrochlorothiazide เช่น ควินาพริลมีขนาดรับประทานอย่างไร ยาควินาพริลมีขนาดรับประทาน เช่น ก. สำหรับรักษาโรคความดันโลหิตสูงเช่น ผู้ใหญ่ เริ่มต้นรับประทาน 10 - 20 มิลลิกรัมวันละครั้ง การรับประทานยานี้ในช่วงแรกๆ ให้รับประทานก่อนนอนหรือแบ่งรับประทาน 2 ครั้งเช้า - เย็น สำหรับผู้ป่วยที่ต้องรับประทานยาขับปัสสาวะร่วมด้วย แพทย์อาจให้เริ่มรับประทานยา ควินาพริล 5 มิลลิกรัมวันละ1ครั้ง จากนั้นให้คอยตรวจสอบความดันโลหิตควบคู่กันไปและปรับยาตามคำแนะนำของแพทย์ผู้รักษาเท่านั้น โดยทั่วไปขนาดรับประทานที่ใช้คงระดับการรักษาอยู่ที่ 20 - 80 มิลลิกรัมวันโดยอาจรับประทานวันละ1ครั้งหรือแบ่งรับ ประทานวันละ 2 ครั้งก็ได้ตามคำแนะนำของแพทย์ผู้รักษา ผู้สูงอายุ รับประทานเริ่มต้นที่ 10 มิลลิกรัมวันละครั้ง หรือแบ่งรับประทานเป็น 2 ครั้งวัน และต้องคอยตรวจสอบระดับความดันโลหิตควบคู่กันไป ข. สำหรับรักษาภาวะหัวใจล้มเหลว เช่น ผู้ใหญ่และผู้สูงอายุ เริ่มต้นรับประทานครั้งละ 5 มิลลิกรัมวันละ 2 ครั้งเช้า - เย็น และแพทย์อาจปรับขนาดรับประทานตามคำแนะนำของแพทย์ผู้รักษาที่อาจปรับขนาดรับประทานระหว่างช่วงสัปดาห์ได้อีก 20 - 40 มิลลิกรัมโดยแบ่งรับประทาน 2 ครั้ง อนึ่ง ควรรับประทานยานี้ช่วงท้องว่าง และรับประทานยาให้ตรงเวลา เด็ก นิยามคำว่าเด็ก ยังไม่มีข้อมูลการศึกษาที่แน่ชัดถึงผลข้างเคียงและขนาดการใช้ยานี้ในเด็ก การใช้ยานี้ในเด็กจึงอยู่ในดุลพินิจของแพทย์ผู้รักษา หมายเหตุ ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดที่รวมถึงยาควินาพริล ผู้ป่วยควรแจ้ง แพทย์ พยาบาล และ เภสัชกร ดังนี้เช่น ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือแน่นหายใจติดขัดหายใจลำบาก หอบเหนื่อย มีโรคประจำตัวต่างๆ เช่น โรคหัวใจ โรคไต โรคตับ โรคเบาหวาน รวมทั้งกำลังกินยาใช้ยาอะไรอยู่ เพราะยาควินาพริลอาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์หรือกำลังให้นมบุตร เพราะยาหลายประเภทรวมถึงยาควินาพริลสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร หากลืมรับประทานยาควินาพริล สามารถรับประทานเมื่อนึกขึ้นได้ ถ้าเวลาใกล้เคียงกับการรับประทานยาในมื้อถัดไป ไม่จำเป็นต้องเพิ่มปริมาณยาเป็น 2 เท่า ควินาพริลมีผลไม่พึงประสงค์อย่างไร การใช้ยาควินาพริลสามารถก่อให้เกิดผล อาการไม่พึงประสงค์จากการใช้ยา ผลข้างเคียงอาการข้างเคียง ดังนี้ เช่น วิงเวียน ปวดหัว อ่อนแรง มีผื่นคัน เกลือโพแทสเซียมในเลือดสูง เจ็บหน้าอก ดีซ่าน คลื่นไส้-อาเจียน ท้องเสีย ปวดกล้ามเนื้อ ปวดหลัง อาการข้างเคียงที่รุนแรง เช่น มีภาวะความดันโลหิตต่ำ และโรคตับแข็ง หากแพ้ยานี้ เช่น จะมีอาการบวมตามใบหน้า-มือ-เท้า หรือที่เรียกว่า แองจิโออีดีมาAngioedema ภาวะที่ผู้ป่วยได้รับยานี้เกินขนาด เช่น มีอาการความดันโลหิตต่ำอย่างรุนแรง ทั้งนี้ หากพบอาการแพ้ยาหรือได้รับยาเกินขนาดต้องรีบนำตัวผู้ป่วยส่งโรงพยาบาลทันทีฉุกเฉิน มีข้อควรระวังการใช้ควินาพริลอย่างไร มีข้อควรระวังการใช้ยาควินาพริล เช่น ห้ามใช้กับผู้ที่แพ้ยานี้หรือมีประวัติแพ้ยาในกลุ่มเอซีอีอินฮิบิเตอร์ ห้ามใช้ยานี้กับผู้ป่วยโรคเบาหวาน ห้ามใช้ยานี้กับสตรีตั้งครรภ์ เด็ก และหลีกเลี่ยงการใช้ยากับสตรีที่อยู่ในภาวะให้นมบุตร ห้ามปรับขนาดรับประทานยานี้ด้วยตนเอง ระวังการใช้ยานี้กับผู้ที่อยู่ในภาวะท้องเสียด้วยอาจทำให้เกิดภาวะสมดุลของน้ำและเกลือแร่ ในร่างกายผิดปกติไป ระวังการใช้ยาในผู้ป่วยที่อยู่ในภาวะหัวใจล้มเหลวขั้นรุนแรงด้วยอาจทำให้เกิดอาการบวมแบบแพ้ยานี้ แองจิโออีดีมาAngioedema ระวังการใช้ยากับผู้ป่วยโรคไต โรคตับ คอยตรวจสอบและควบคุมความดันโลหิตให้เป็นปกติอยู่ตลอดเวลาตามแพทย์แนะนำ พบแพทย์มาโรงพยาบาลตามนัดหมายอย่างสม่ำเสมอ ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยา ที่รวมถึงยาแผนปัจจุบันทุกชนิดรวมยาควินาพริลด้วย ยาแผนโบราณ อาหารเสริม ผลิตภัณฑ์เสริมอาหาร ทุกชนิด และสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกชนิดควรต้องปฏิบัติตามข้อปฏิบัติพื้นฐานในการใช้ยาทุกชนิดเสมอ อ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอด้วยเช่นกัน ควินาพริลมีปฏิกิริยาระหว่างยากับยาตัวอื่นอย่างไร ยาควินาพริลมีปฏิกิริยาระหว่างยากับยาตัวอื่น เช่น การใช้ยาควินาพริล ร่วมกับ ยาที่เสริมเกลือโพแทสเซียมอาจทำให้เกิดภาวะเกลือ โพแทสเซียมในเลือดสูง Hyperkalaemia อาการเช่น หัวใจเต้นผิดปกติ คลื่นไส้ กล้ามเนื้ออ่อนแรง หากจำเป็นต้องใช้ยาร่วมกันแพทย์จะปรับขนาดรับประทานให้เหมาะสมเป็นกรณีไปเช่น ยา Potassium chloride หลีกเลี่ยงการใช้ยาควินาพริล ร่วมกับ ยา Lithium ด้วยจะทำให้ความเข้มข้นในกระแสเลือดของยา Lithium เพิ่มสูงขึ้นจนอาจเกิดอาการพิษผลข้างเคียงรุนแรงของยา Lithium ติดตามมา การใช้ยาควินาพริล ร่วมกับ ยาปฏิชีวนะบางตัวเช่นยา Tetracycline อาจทำให้การดูดซึมของยาปฏิชีวนะดังกล่าวลดน้อยจนประสิทธิภาพของการรักษาลดลง หากไม่มีความจำเป็นใดๆควรหลีกเลี่ยงการใช้ร่วมกัน การใช้ยาควินาพริล ร่วมกับยา Amiloride อาจทำให้ระดับโพแทสเซียมในเลือดสูงขึ้น จนทำให้เกิดภาวะขาดน้ำ และมีภาวะของไตวาย เบาหวานน้ำตาลในเลือดสูง ภาวะหัวใจล้มเหลว ติดตามมา แนะนำให้หลีกเลี่ยงการใช้ยาทั้ง 2 ตัวร่วมกัน ควรเก็บรักษาควินาพริลอย่างไร ควรเก็บยาควินาพริล เช่น เก็บยาในช่วงอุณหภูมิ 15 - 30 องศาเซลเซียส Celsius ไม่เก็บยาในช่องแช่แข็งของตู้เย็น ไม่เก็บยาในรถยนต์หรือในห้องน้ำ เก็บยาในภาชนะที่ปิดมิดชิด พ้นแสง แสงแดด ความร้อน และความชื้น เก็บยาให้พ้นมือเด็กและสัตว์เลี้ยง ควินาพริลมีชื่ออื่นอีกไหม ผลิตจากบริษัทอะไรบ้าง ยาควินาพริล มียาชื่อการค้าอื่น และ บริษัทผู้ผลิต เช่น ชื่อการค้า บริษัทผู้ผลิต Accupril แอคคูพริล Pfizer Accuretic แอคคูเรติก Pfizer Quinsil ควินซิล Actavis  

​
ควินาพริล Quinapril  คือ ยาลดความดันในกลุ่มเอซีอี อินฮิบิเตอร์ มาในรูปแบบของยาเม็ด มีสรรพคุณ รักษาโรคความดันโลหิตสูงโดยจะใช้เป็นยาเดี่ยว รักษาภาวะหัวใจล้มเหลว การออกฤทธิ์ของยาควินาพริลคือ ตัวยาจะเข้าไปยับยั้งการเปลี่ยนแปลงสาร แองจิโอเทนซินซึ่งเป็นสารที่ทำให้เกิดภาวะหลอดเลือดหดตัวส่งผลให้เกิดความดันโลหิตสูง เมื่อกลไกดังกล่าวโดนปิดกั้นจากตัวยานี้จะทำให้การหดตัวของหลอดเลือดกลับมาสู่ภาวะปกติ จึงทำให้ความดันโลหิตลดต่ำลง การรับประทานยาในผู้ใหญ่ ให้รับประทานครั้งละ 10-20 มิลลิกรัมวันละครั้ง  หรือแบ่งทาน เป็น เช้าและเย็น ส่วนในผู้สูงอายุควรรับประทานวันละ 10 มิลลิกรัม หรือแบ่งทานเช้าเย็น เช่นกัน
-ผลข้างเคียงจากการใช้ยาควินาพริล  คือ ปวดหัว อ่อนแรง เจ็บหน้าอก ปวดกล้ามเนื้อ ปวดหลัง หากแพ้ยานี้: เช่น จะมีอาการบวมตามใบหน้า มือ และ เท้า มีอาการความดันโลหิตต่ำ
-ข้อควรระวังในการใช้ยา วินาพริล มีดังนี้ ห้ามใช้ยานี้กับผู้ป่วยโรคเบาหวาน ห้ามปรับขนาดรับประทานยานี้ด้วยตนเอง ระวังการใช้ยากับผู้ป่วยโรคไต โรคตับ ห้ามใช้ยาหมดอายุ ห้ามใช้ยานี้กับสตรีมีครรภ์ เด็ก
-การเก็บรักษา ยาควินาพริล ควร เก็บยาในช่วงอุณหภูมิ 15-30 องศาเซลเซียส เก็บให้พ้นแสงแดด เก็บให้มิดชิดให้พ้นมือเด็ก ไม่ควรเก็บในรถยนต์และห้องน้ำ หรือที่ๆมีความชื้น
อายุรศาสตร์ (อายุรศาสตร์) - Internal Medicine,เภสัชวิทยา Pharmacology